ใช้เครื่องเพื่อนเช็คอิน แต่ดันลืมเช็คอินของ ตัวเองซะงั้น การเดินทาง เปิด GPS มา อยู่เลยเซเว่นไปหน่อย สังเกตรั้วสีขาว เข้าไปจอดรถด้านใน

ครั้งนี้โทรจองโต๊ะก่อน ไปถึงได้นั่งในห้องแอร์ ไม่ได้สั่งอาหารล่วงหน้า แต่รอไม่นานนะ

เมนูที่สั่ง
-ออเดิร์ฟเมือง ราคา 290 บาท  มีน้ำพริกหนุ่ม เผ็ดไม่มาก แคปหมูกรอบๆ ชิ้นใหญ่ไม่อมน้ำมัน ไม่มีกลิ่นหืน แหนม ไม่เปรี้ยวชิ้นไม่ใหญ่ ไข่เยี่ยวม้าสุกมีขิงซอยชิ้นหนาวางมาด้วย ไส้อั่วเครื่องแน่น รสชาติใช้ได้เลย หมูยอธรรมดา ถั่วทอดคลุกเกลือเค็มๆ มันๆ
-ลาบปลา ราคา 120 บาท สั่งมา 2 จาน รสไม่จัด ดีที่ปลาสดไม่คาว รสจืดไปนิด ต้องขอมะนาวเพิ่ม ก็ใส่ถ้วยมาให้ ขอพริกได้พริกสดเป็นเม็ดๆ มาเลยจะปรุงยังไง ???? ผักเคียงชอบเมล่อนอ่อน ดีงามหอมกรอบมาก
-แกงป่าปลาช่อน ราคา 150 บาท สั่งมา 2 ถ้วย หน้าตาและรสชาติต่างจากแกงป่าภาคกลางจัง สีออกเหลือง รสจืดๆ ผักเยอะ เนื้อปลามาเป็นชิ้น
-ปีกไก่ทอด ราคา 190 บาท ทอดร้อนๆ หนังกรอบหมักเข้าเนื้อใส่พริกไทยด้วย หอมดี
-ปลานิลนึ่งน้ำพริกหนุ่ม ราคา 250 บาท ปลาตัวใหญ่เนื้อแน่นๆ สดดี ปกติจะไม่ทาน ปลานิลแบบนึ่งเพราะไม่ชอบกลิ่นคาวดินแต่ที่นี่ ไม่มีกลิ่นนั้น เนื้อหวานทานกับน้ำพริกหนุ่ม
-ปลานิลทอดสมุนไพร ราคา 290 บาท ปลาทอดกรอบนอกนุ่มดี ร้อนๆ ทานกับเครื่องสมุนไพรเพลินดี
-กุ้งฝอยทอดกระเทียม ราคา 150 บาท สั่งมา 2 จาน กุ้งกับกระเทียมปนกันมา ทอดกรอบนอก บางชิ้นเป็นก้อนจะนุ่มใน
-ข้าวผัดปลา ราคา 60 บาท (ไม่มีรูปไม่ได้ทานเอง)
-ผลไม้ฟรี ได้มา 2 จาน แช่เย็นมาสดชื่นดี

ค่าเสียหายมื้อนี้ 2,175 บาท/ 9 คน รวมข้าวเปล่า 2 โถ โค้ก 1 ขวด น้ำเปล่า 6 ขวด น้ำแข็ง 2 ถัง ????